Եգիպտական շուկայում կամ խանութում առևտուր անելը դիվանագիտական բազմաքայլ կոմբինացիա է, որտեղ հաղթողներ և պարտվողներ չկան. ձեզնից յուրաքանչյուրը ստանալու է այն, ինչ ուզում է: Միայն թե՝ հիշեք 2-րդ կանոնը և ներդրեք բանակցություններ վարելու ողջ տաղանդը՝ համեմված լայն ժպիտով և իրենց մշակույթի հանդեպ մեծ հետաքրքությունը չթաքցնելու պարտադիր պայմանով: Բարևեք ու շնորհակալություն ասեք արաբերենով. մեկ «սալամ ալեյքոմն» ու «շուքրանը» կարող են հավանած ապրանքի արժեքը կրկնակի կրճատել: